Central Minister Arun Jaitley
ఆదాయవెల్లడి పథకానికి రూ.65వేల కోట్లు
న్యూఢిల్లీ, అక్టోబరు 1: లెక్కలుతేలని నల్లధనాన్ని వెలుగులోనికి తెచ్చేముందు నల్ల ధనస్వాములకు ఒక అవకాశం ఇవ్వాలన్న లక్ష్యంతో ప్రారంభించిన ఆదాయవనరుల వెల్లడిపథకంలో నాలుగునెలలనుంచి ఇప్పటివరకూ రూ.65,250కోట్లు చట్టబద్ధం అయిందని ఆర్థికమంత్రి అరున్‌జైట్లీ వివరించారు. పన్నులు చెల్లించని, లేదా నల్లధనంరూపంలో ఉన్నమొత్తం 64,275మంది క్లెయిందారులు తమ తమ పద్దులను చట్టబద్ధంచేసుకున్నారని నాలుగునెలలక్రితం ప్రారం భించిన ఐడిఎస్‌ స్కీం శుక్రవారంతో ముగిసిందని అన్నారు. ఒక్కొ క్కరు కనీసం కోటిరూపాయల వరకూ లెక్కలు చెప్పినట్లు తేలింది మరికొంతమంది సొమ్ముమరింత ఎక్కువఉంది. కొంతమంది వద్ద తక్కువ ఉన్నట్లు తేలింది. వ్యక్తులు, సంస్థలపేర్లు వెల్లడించడం వీలుపడదని ఆర్థికమంత్రి వివరించారు. జూన్‌ఒకటవ తేదీ ప్రారం భించిన ఈస్కీం పన్ను జరిమానా మొత్తం కలిపి 45శాతం చెల్లించి చట్టబద్ధంచేసుకోవచ్చని వివరించారు. దీనివల్ల ప్రభుత్వానికి 30వేలకోట్లు పన్నురాబడి పెరుగుతుందని అంచనా వేస్తే రెట్టింపు రాబడులుఅందాయి. మూడు వాయిదాల్లో సెప్టెంబరు 2017వరకూ చెల్లించే అవకాశం కూడా కల్పించింది. మొదటి విడత 25శాతం వచ్చే నవంబరులోపు చెల్లించాలి. మరో 25శాతం 2017 మార్చి నాటికి మిగిలినమొత్తం 2017సెప్టెంబరు చివరినాటికి చెల్లించాల్సిఉంటుంది. ప్రధాని నరేంద్రమోడీ గతంలోనే నల్లధనస్వాములకు చివరిఅవకాశం అని లేనిపక్షంలో కఠిన చర్యలకు ఉపక్రమిస్తామని, అవసరమైన కఠినకారాగారశిక్ష అమలవుతుం దని హెచ్చరించారు. ఈవిధానం కిందవచ్చిన డిక్లరేషన్లను ఎలాంటి దర్యాప్తు ఏజెన్సీలతో పంచుకోవడంజరగదని ప్రభుత్వం హామీ ఇచ్చింది. అలాగే రాబడులకు మూలం చెప్పాల్సిన పనిలేదు. బడ్జెట్‌లోటును అధిగమించేందుకు ఈ పన్ను రాబడి ఉపకరి స్తుంది. భారత్‌లో జిడిపికి పన్నునిష్పత్తి కేవలం 16.6 శాతం మాత్రమేఉంది. వర్ధమానమార్కెట్లతో పోలిస్తేతక్కువే. వర్ధమాన ఆర్థికవ్యవస్థలున్న దేశాల్లో పన్నులరాబడులు జిడిపి లో 21శాతం వాటాతోఉన్నాయి. విదేశాల్లో భారతీయులు దాచు కున్నసొమ్మును చట్టబద్ధంచేసుకోవాలని చేసిన విజ్ఞప్తిమేరకు 4164 కోట్లు అందుబాటులోనికి వచ్చినట్లు తేలింది. నల్లధనంపరంగా భారత్‌లో ఒక రాజకీయ సమస్యగా మారింది. దేశంలో నల్లధనం రూ.30లక్షలకోట్లకుపైబడి ఉంటుందని అంచనా. 1997లో యునైటెడ్‌ ఫ్రంట్‌ ప్రభుత్వం పన్ను క్షమాబిక్ష పథకాన్ని ప్రవేశపెట్టింది. దీనితో 33వేలకోట్లు స్థిరాస్తులు చట్టబద్ధం అయ్యాయి.